OpenLLM-France/wikimedia huggingface dataset:
# Vanackerita

La vanackerita és un mineral de la classe dels arsenats que pertany al supergrup de l'apatita. Va ser anomenada en honor de Georges Vanacker (1923-1992), un recol·lector de minerals belga.

## Característiques

La vanackerita és un element químic de fórmula química Pb₄Cd(AsO₄)₃Cl. Cristal·litza en el sistema trigonal en cristalls tabulars pseudohexagonals, de fins a 5 mm, que mostren {0110}, {1121} i {1011} i formen grups i rosetes aleatoris.
Segons la classificació de Nickel-Strunz pertany a «08.BN - Fosfats, etc. amb anions addicionals, sense H₂O, només amb cations de mida gran, (OH, etc.):RO₄ = 0,33:1» juntament amb els següents minerals: aradita, magganasita, fluorpiromorfita, fluorsigaiïta, fluoralforsita, alforsita, belovita-(Ce), clorapatita, mimetita-M, johnbaumita-M, fluorapatita, hedifana, hidroxilapatita, johnbaumita, mimetita, morelandita, piromorfita, fluorstrofita, svabita, turneaureïta, vanadinita, belovita-(La), deloneïta, fluorcafita, kuannersuïta-(Ce), hidroxilapatita-M, fosfohedifana, hidroxilpiromorfita, estronadelfita, fluorfosfohedifana, carlgieseckeïta-(Nd), miyahisaïta, pieczkaïta, hidroxilhedifana, pliniusita, parafiniukita, arctita, krügerita i goryainovita.

## Formació i jaciments

La vanackerita és un mineral secundari que es forma en la zona d'oxidació d'un dipòsit hidrotermal, polimetàl·lic en dolomia. Va ser descoberta a la mina Tsumeb, Tsumeb, a la regió d'Otjikoto (Namíbia). Es tracta de l'únic indret on ha estat trobada aquesta espècie mineral.

## Referències

* 1 2 «Vanackerite» (en anglès). Mindat. [Consulta: 7 novembre 2015].
* ↑ Ritsuro MIYAWAKI, Frédéric HATERT, Marco PASERO, Stuart J. MILLS «IMA Commission on New Minerals, Nomenclature and Classification (CNMNC) NEWSLETTER 50». Mineralogical Magazine, 83, 2019, pàg. 615-620 [Consulta: 24 novembre 2019].
* 1 2 «Vanackerite» (en anglès). Handbook of Mineralogy. [Consulta: 9 setembre 2018].
* ↑ «Strunz-mindat (2024) Classification - With only large cations, (OH, etc.):RO4 = 0.33:1». Mindat. [Consulta: 25 juny 2024].
# Vacaville

Vacaville és una població dels Estats Units a l'estat de Califòrnia. Segons el cens del 2008 tenia 92.919 habitants.

## Demografia

Segons el cens del 2000, Vacaville tenia 88.625 habitants, 28.105 habitatges, i 20.966 famílies. La densitat de població era de 1.263,6 habitants/km².
Dels 28.105 habitatges en un 41,4% hi vivien nens de menys de 18 anys, en un 57% hi vivien parelles casades, en un 12,4% dones solteres, i en un 25,4% no eren unitats familiars. En el 19,2% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,24.
Per edats la població es repartia de la següent manera: un 27% tenia menys de 18 anys, un 9% entre 18 i 24, un 35,4% entre 25 i 44, un 20,3% de 45 a 60 i un 8,3% 65 anys o més.
L'edat mediana era de 34 anys. Per cada 100 dones de 18 o més anys hi havia 124,7 homes.
La renda mediana per habitatge era de 57.667 $ i la renda mediana per família de 63.950 $. Els homes tenien una renda mediana de 43.527 $ mentre que les dones 31.748 $. La renda per capita de la població era de 21.557 $. Entorn del 4,3% de les famílies i el 6,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vacaville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Vacaville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Vell Ajuntament de Munic

El Vell Ajuntament o Antic Ajuntament alemany: Altes Rathaus (en alemany) és un edifici històric de la ciutat de Múnic, a Baviera. Està situat a la Marienplatz, igualment com el Nou Ajuntament.

## Història

L'Antic Ajuntament original datava de 1310, però va ser substituït per un nou edifici començat el 1470 i finalitzat el 1480, i és aquest últim el que es diu així. Aquest edifici va ser construït segons el projecte de Jörg von Halsbach, qui també va dissenyar la Frauenkirche. L'edifici ha estat reconstruït diverses vegades al llarg de la història, l'última va ser entre 1861-1864 i va atorgar a l'edifici el seu actual aspecte neogòtic. En 1877 i 1934 es van construir dos accessos per facilitar el flux del transit. La part més antiga de l'ajuntament és la torre, construïda entre 1180 i 1200, que formava part de les fortificacions de la ciutat. S'ha conservat intacte l'interior gòtic de l'edifici. A la planta baixa s'hi troba el saló cerimonial amb les seves voltes a barrils de fusta, a la paret hi ha un fris amb 96 escuts, que data del 1478. Està previst que s'exposin de nou al saló els Moriskentänzer d'Erasmus Grasser (actualment hi estan exposades còpies, perquè els originals són al Stadtmuseum). Des d'aquest edifici, els nazis van proclamar l'anomenada "Nit dels vidres trencats" el 9 de novembre de 1938.

## Museu

Des de 1983 alberga el Spielzeugmuseum (Museu de la joguina), que exposa cases de nines, cotxes de joguina i soldats de coure, juntament amb una mostra que il·lustra la història de la Barbie.

## Vegeu també

* Columna de Maria
* Ajuntament d'Hamburg

## Referències

* 1 2 «Antiguo Ayuntamiento de Múnich - Un antiguo castillo de cuento». DISFRUTAMUNICH. [Consulta: 12 juny 2015].
* ↑ «Altes Rathaus (Viejo Ayuntamiento)». Guía de Alemania. [Consulta: 12 juny 2015].

## Galeria d'imatges

* L'Antic Ajuntament vist des de dalt.
* Vista des de la base de la torre.
* Vista distant.
# Louisville (Kentucky)

Louisville és la ciutat més gran de l'estat de Kentucky. Té una població de més de 699.827 habitants.

## Història

L'assentament que després es va convertir en la ciutat de Louisville va ser fundat el 1778 per George Rogers Clark i fou batejada en honor del Rei Lluis XVI de França. L'anomenada actual de Louisville prové d'un esdeveniment esportiu: el Derby de Kentucky (Kentucky Derby), la carrera de cavalls que és part de la Triple Corona de Cavalls Purasang, que es du a terme anualment en aquesta ciutat, essent un esdeveniment àmpliament televisat.
Louisville està situada en la part nord-central de Kentucky, en la frontera de Kentucky i Indiana situada en l'únic obstacle natural del riu Ohio, les Cataractes d'Ohio. Lousiville és la capital del Comtat de Jefferson i des del 2003, els límits de la ciutat són contigus als del comtat a causa de la fusió entre el comtat i la ciutat. Ja que inclou comtats del Sud d'Indiana, l'àrea metropolitana de Louisville és usualment coneguda com a Kentuckiana.
Encara que està situada al sud dels Estats Units, Louisville és influenciada per les cultures del Mig oest i del sud, a vegades es refereix a ella com la ciutat del sud més nortenya o com la ciutat del nord més surenya dels Estats Units.

## Personatges notables

* John Pope, militar de la Guerra de Secessió
* Sean Young, actriu de cinema
* Josh Dallas, actor de cinema
* Irene Dunne (1898 - 1990) actriu de cinema
* Muhammad Ali, boxejador
* Gus Van Sant, cineasta
* John Jeremiah Sullivan, periodista i editor
* Jennifer Lawrence, actriu

## Ciutats Agermanades

* La Plata
* Quito

## Vegeu també

* Storagetek
# Vell nu al sol

Vell nu al sol és una pintura a l'oli realitzada per Marià Fortuny el 1870 a Granada. Actualment s'exposa al Museu del Prado de Madrid.
Quan Fortuny va visitar per primera vegada el Museu del Prado el 1860 va sentir una profunda admiració per Velázquez, Goya i Ribera. Ribera va ser qui més va influir en aquesta imatge d'una figura envellida, especialment per la decadència de la pell i els músculs, com feia en els seus sants el mestre de Xàtiva. L'ancià s'ubica en primer pla, retalla la seva figura davant d'un fons fosc per accentuar els contrasts, banyat per un potent focus de llum solar amb què l'home se sent feliç, gaudint del moment com s'aprecia al seu rostre, molt expressiu. Al tors i els braços trobem el pas de l'edat, accentuant el naturalisme de la figura. L'artista empra pinzellades ràpides i precises, sense renunciar a alguns detalls, especialment en el rostre, on l'ancià ens transmet el seu esperit com si es tractés d'un retrat. Amb aquests treballs, Fortuny s'anticipa a la pintura de Sorolla.

## Vegeu també

* Llista de quadres de Marià Fortuny

## Referències

* ↑ «Nude Old Man in the Sun» (en anglès). Museu del Prado, 04-08-2023. [Consulta: 13 desembre].

## Bibliografia

* Doñate, Mercè; Mendoza, Cristina; Quílez, Francesc Maria. Fortuny: (1838 - 1874) ; Museu Nacional d'Art de Catalunya, Barcelona, del 17 d'octubre de 2003 al 18 de gener de 2004. 1. ed. Barcelona: Museu Nacional d'Art de Catalunya, 2004. ISBN 978-84-8043-129-3.
# Nàstia

Una nàstia és un moviment de resposta passatger de determinades zones d'un vegetal davant d'un estímul extern i difús, basat en processos de creixement o en el canvi de turgència de grups de cèl·lules que varien el seu volum mitjançant el control de l'entrada i l'eixida de l'aigua. A diferència dels tropismes, el moviment no va en una direcció determinada.
Les nàsties són moviments actius, reversibles i responen a un estímul, però no són orientats per ells, això significa que la planta pot rebre des de qualsevol costat l'estímul sense afectar la direcció de la reacció.

## Tipus

* Fotonàstia o resposta a la llum, com l'obertura d'algunes flors al de matí o al capvespre.
* Sismonàstia, produïdes quan l'estímul és el contacte, com el moviment de les plantes carnívores i d'alguns tipus de mimosa.
* Termonàstia respon a les variacions de temperatura, com el tancament de la flor de la tulipa.
* Hidronàstia o resposta a la humitat de l'ambient, com en l'obertura dels esporangis en les falgueres.
* Traumatonàstia o resposta produïda per una ferida.

## Referències

* ↑ «Nàstia». Gran Enciclopèdia Catalana. Barcelona: Grup Enciclopèdia Catalana.
# Ocell lira

Ocell lira és el nom comú de les dues espècies del gènere Menura, únic de la família dels menúrids (Menuridae), a l'ordre dels passeriformes.

## Morfologia

* Els mascles fan 90 – 100 cm de llargària, amb un pes aproximat d'1 kg. Les femelles 75 – 85 cm i 900 g.
* Ales curtes i arrodonides i potes llargues.
* El plomatge és de tons marrons per sobre i més clars i grisenc per sota.
* La cua del mascle és molt llarga, amb unes plomes transversals molt modificades. La cua de la femella és més senzilla i petita.

## Hàbitat i distribució

Habiten al sotabosc, en zones de boscos humits amb clars, en Austràlia oriental.

## Hàbits

* Són aus de costums principalment terrestres.
* El seu cant és fort i molt elaborat. Té una gran capacitat per imitar el cant d'altres aus, i també qualsevol soroll, com mamífers, la veu humana i inclús màquines com motoserres i xiulits d'alarma.
* Davant d'un obstacle o per a lliurar-se d'un perill pot alçar el vol en distàncies curtes.

## Reproducció

El mascle desplega una complicada parada nupcial per atraure la femella. Després la femella fa un niu senzill on diposita un únic ou, que covarà durant més de 50 dies. Ella cria en solitari el pollet durant molt de temps, fins a 8 mesos.

## Alimentació

Són omnivors, s'alimenten de diversos insectes i cucs de terra, i en menor mesura de llavors. Troben l'aliment raspant el terra amb les seves potes.

## Taxonomia

És generalment acceptat que la família més estretament relacionada amb els ocells lira és la dels atricornítids (Atrichornithidae), que alguns han unit en una única família.
Són aus antigues, conservant-se al Museu d'Austràlia fòssils d'aus lira de prop de 15 milions d'anys.
Es classifiquin en una família pròpia, Menuridae, amb un únic gènere, Menura i dues espècies:
* Ocell lira d'Albert (Menura alberti)
* Ocell lira superb (Menura novaehollandiae)

## Referències

* 1 2 Davies, Thomas. «Description of Menura superba, a Bird of New South Wales». A: Transactions of the Linnean Society. 6, 4 novembre 1800, p. 207–10.
* ↑ «Lyre-Bird». A: Hugh Chisholm. Encyclopædia Britannica (en anglès). 11a ed. Cambridge University Press, 1911.
* ↑ Lill, Alan. Handbook of the Birds of the World. Volume 9, Cotingas to Pipits and Wagtails. Lynx Edicions, 2004, p. 484–495. ISBN 84-87334-69-5. «Family Menuridae (Lyrebirds)»
* ↑ Boles, Walter E. «A preliminary analysis of the Passeriformes from Riversleigh, Northwestern Queensland, Australia, with the description of a new species of Lyrebird». Courier Forschungsinstitut Senckenberg, 181, 1995, pàg. 163–170.
# Làbrid netejador

El làbrid netejador (Labroides dimidiatus) és una espècie de peix de la família dels làbrids i de l'ordre dels perciformes.

## Morfologia

* Els mascles poden assolir els 14 cm de longitud total
* 9 espines i 10-11 radis tous a l'aleta dorsal i 3 espines i 10 radis tous a l'anal.
* 50-52 escates a la línia lateral.

## Reproducció

És monògam i hermafrodita.

## Alimentació

Es nodreix de crustacis ectoparàsits i mucositat d'altres peixos.

## Hàbitat

És un peix marí, associat als esculls i de clima tropical (24 °C-28 °C; 30°N-30°S) que viu entre 1 i 40 m de fondària (normalment, entre 1 i 30).

## Distribució geogràfica

Es troba des del Mar Roig i l'Àfrica oriental fins a les Illes de la Línia, les Illes Marqueses i el sud del Japó.

## Costums

Alguns adults són solitaris i territorials.

## Longevitat

La seua esperança de vida és de quatre anys.

## Referències

* ↑ Catalogue of Life (anglès)
* ↑ TERMCAT (català)
* ↑ The Taxonomicon (anglès)
* ↑ Allsop, D.J. i S.A. West, 2003. Constant relative age and size at sex change for sequentially hermaphroditic fish. J. Evol. Biol. 16(2003):921-929.
* 1 2 3 FishBase (castellà)
* ↑ Myers, R.F., 1991. Micronesian reef fishes. Segona edició. Coral Graphics, Barrigada, Guam. 298 p.
* ↑ Whiteman, E.A. i I.M. Côté, 2004. Monogamy in marine fishes. Biol. Rev. 79:351-375.
* ↑ Allsop, D.J. i S.A. West, 2003.
* ↑ Sadovy, Y. i D.Y. Shapiro, 1987. Criteria for the diagnosis of hermaphroditism in fishes. Copeia (1):136-156.
* ↑ Westneat, M.W., 2001. Labridae. Wrasses, hogfishes, razorfishes, corises, tuskfishes. P. 3381-3467. A: K.E. Carpenter i V. Niem (editors). FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae), estuarine crocodiles. FAO, Roma.
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 2. Fusiliers - Dragonets, Caesionidae - Callionymidae. Zoonetics, Austràlia. 304-622 p.
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ Baensch, H.A. i H. Debelius, 1997. Meerwasser atlas. Mergus Verlag GmbH, Postfach 86, 49302, Melle, Alemanya. 1216 p. 3a edició.
* ↑ Robertson, D.R., 1974. A study of the ethology and reproductive biology of the labrid fish, Labroides dimidiatus at Heron Island, Great Barrier Reef. University of Queensland, Brisbane. 295 p. Tesi doctoral.
# Lzi

Lzi (en rus: Льзи) és un poble de l'óblast de Nóvgorod, a Rússia, segons el cens del 2010 tenia 13 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Varmonzey

Varmonzey és un municipi francès, situat al departament dels Vosges i a la regió del Gran Est. L'any 2007 tenia 24 habitants.

## Demografia
### Població

El 2007 la població de fet de Varmonzey era de 24 persones. Hi havia 12 famílies, de les quals 4 eren unipersonals (4 dones vivint soles i 4 dones vivint soles), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

Tots els 10 habitatges que hi havia el 2007 eren l'habitatge principal de la família. Tots els 10 habitatges eren cases. Dels 10 habitatges principals, 9 estaven ocupats pels seus propietaris i 1 estava llogat i ocupat pels llogaters; 1 tenia dues cambres, 1 en tenia tres i 8 en tenien cinc o més. 7 habitatges disposaven pel capbaix d'una plaça de pàrquing. A 2 habitatges hi havia un automòbil i a 5 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Varmonzey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 0 |
| 4 | 20 a 24 | 4 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 16 persones, 12 eren actives i 4 eren inactives. De les 12 persones actives 11 estaven ocupades (5 homes i 6 dones) i 1 aturada (1 home). De les 4 persones inactives 1 estava jubilada, 2 estaven estudiant i 1 estava classificada com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Varmonzey a l'INSEE.
* Évolution et structure de la population Fitxa amb el detall de dades de Varmonzey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Periyapillai

Periyapillai (tàmil பெரியபிள்ளை) (mort vers 1581) fou un rei de la dinastia Aryacakravarti que va governar el regne de Jaffna a la mort de Kasi Nayinar Pararacacekaran en el convuls període que va seguir a la mort de Cankili I (1565).
Algunes fonts reclamen que va deposar a Puviraja Pandaram, el fill de Cankili I, el mateix 1565. Altres però esmenten un governant intermedi anomenar Kasi Nayinar Pararacacekaran. Una vegada va pujar al tron (vers 1570?) amb l'ajuda del nayak de Tanjore va muntar un atac al fort portuguès de Mannar, a l'illa d'aquest nom, per recuperar el territori perdut durant el govern de Cankiki I, però fou derrotat. A causa d'una revolta va perdre poder enfront de Puviraja Pandaram que fou restablert al tron (vers 1581).
És considerat el possible pare (o avi) del darrer rei del regne, Cankili II i de Migapulle Arachchi.

## Notes

* ↑ Natarajan, V History of Ceylon Tamils, p. 86
* ↑ de Silva, History of Sri Lanka, p. 743
* ↑ Vriddhagirisan, Nayaks of Tanjore, p. 6, 80, 91-92

## Referències

* Nadarajan, Vasantha. History of Ceylon Tamils. Toronto: Vasantham, 1999, p. 146.
* de Silva, K. M.. A History of Sri Lanka. Colombo: Vijitha Yapa, 2005, p. 782. ISBN 955-8095-92-3.
* Vriddhagirisan, V. Nayaks of Tanjore. Nova Delhi: Asian Educational Services, 2007, p. 6,80-81,91-92. ISBN 978-8120609969.
# Tatankaceratop

El tatankaceratop (Tatankaceratops) és un gènere de dinosaure ceratop trobat als estrats del Cretaci superior de Dakota del Sud, Estats Units. L'espècie tipus és Tatankaceratops sacrisonorum.

## Referències

* ↑ Christopher J. Ott and Peter L. Larson, 2010, "A New, Small Ceratopsian Dinosaur from the Latest Cretaceous Hell Creek Formation, Northwest South Dakota, United States: A Preliminary Description", In: Ryan, M.J., Chinnery-Allgeier, B.J., and Eberth, D.A. (editors) New Perspectives on Horned Dinosaurs: The Royal Tyrrell Museum Ceratopsian Symposium, Bloomington, Indiana University Press, pàg. 656.
# Desis

Desis és un gènere d'aranyes araneomorfes de la família dels dèsids (Desidae). Fou descrita per primera vegada per Charles Athanase Walckenaer l'any 1837.
Són aranyes que viuen a la zona de marees. Es troben a Australàsia, la zona del Pacífic, Japó, l'est i el sud d'Àfrica i l'Índia. Són veritablement aranyes marines intermareals i surten de nit durant el reflux de la marea a la recerca d'invertebrats i petits peixos. De dia i durant les marees altes s'amaguen en una cambra d'aire segellada amb seda.

## Espècie

Segons el World Spider Catalog d'abril de 2018, existeixen les següents espècies:
* Desis bobmarleyi Baehr, Raven & Harms, 2017 – Queensland
* Desis crosslandi Pocock, 1903 — Zanzíbar, Madagascar
* Desis formidabilis (O. P.-Cambridge, 1890) — Sud-àfrica
* Desis galapagoensis Hirst, 1925 — Illes Galápagos
* Desis gardineri Pocock, 1904 — Illes Laquedives
* Desis inermis Gravely, 1927 — Índia
* Desis japonica Yaginuma, 1956 — Japó
* Desis kenyonae Pocock, 1902 — Victòria, Tasmània
* Desis marina (Hector, 1877) — Nova Caledònia, Nova Zelanda, Illes Chatham
* Desis martensi L. Koch, 1872 — Malàisia
* Desis maxillosa (Fabricius, 1793) — Nova Guinea, Nova Caledònia
* Desis risbeci Berland, 1931 — Nova Caledònia
* Desis tangana Roewer, 1955 — Africa Oriental
* Desis vorax L. Koch, 1872 — Samoa

## Referències

* 1 2 «Gen. Desis Walckenaer 1837». World Spider Catalog. Natural History Museum Bern. [Consulta: 12 abril 2018].
* ↑ (anglès) World Spider Catalog: Desis Walckenaer, 1837 en la família Desidae +base de dades Accés el 10 de febrer de 2019
* ↑ Walckenaer, 1837: Histoire naturelle des insectes. Aptères. Paris, vol.1, p.1-682 (text íntegre).
* ↑ «Desis sp. Marine Spiders».
* ↑ Baehr, B.C.; Raven, R.; Harms, D. «'High Tide or Low Tide': Desis bobmarleyi sp. n., a new spider from coral reefs in Australia’s Sunshine State and its relative from Sāmoa (Araneae, Desidae, Desis)». Evolutionary Systematics, 1, 2017, pàg. 111–120. DOI: 10.3897/evolsyst.1.15735.
* ↑ «Fish Predation by Semi-Aquatic Spiders: A Global Pattern». PLoS ONE, 9, 6, 2014, pàg. e99459. DOI: 10.1371/journal.pone.0099459.

## Enllaços externs

* (anglès) World Spider Catalog: Desis Walckenaer, 1837 en la família Desidae +base de dades
# Vladímiro-Aleksàndrovskoie

Vladímiro-Aleksàndrovskoie (en rus: Владимиро-Александровское), també conegut amb el nom de Budiónovka (en rus Будёновка), és un poble del krai de Primórie, a l'Extrem Orient de Rússia, que en el cens del 2010 tenia 5.708 habitants. Pertany al districte rural de Partizanski.

## Referències

* ↑ Официальный сайт администрации Партизанского района
# Honce

Honce (hongarès: Kisgencs) és un poble i municipi d'Eslovàquia situat a la regió de Košice. La primera referència escrita de la vila data del 1318.

## Referències

* ↑ «Košický kraj (Slovakia): Towns and Municipalities in Districts - Population Statistics, Charts and Map». [Consulta: 28 gener 2024].
# Honda CR-V

L'Honda CR-V és un vehicle de tipus compact CUV fabricat per Honda des del 1996; va ser "lleugerament" basat amb l'Honda Civic per satisfer el públic que demanava un vehicle tot camí Honda. Hi ha discrepàncies amb el significat de "CR-V": a Regne Unit, "Compact Recreational Vehicle" i per Honda en el seu CR-V Fact Book i a la pàgina web global, citen "Comfortable Runabout Vehicle". S'ofereix en tracció simple o integral, encara que en mercats amb poca demanda com el britànic només s'ofereix en tracció integral.
Fabricat a les plantes de Swidon, Regne Unit i Suzuka, Japó, la seva producció s'amplia a les factories de East Liberty, Ohio (a partir del 2007), Wuhan, Xina (a través de Dongfeng Honda Automotive Company), Ayutthaya, Tailàndia i Jalisco, Mèxic (finals del 2007). Per dimensions, el CR-V s'ubica entre l'Honda Pilot i l'Element.